Document ID: 32005R1900

PADOMES REGULA (EK) Nr. 1900/2005
(2005. gada 21. novembris),
ar ko groza Regulu (EK) Nr. 382/2001, kas attiecas uz projektu īstenošanu, kas veicina sadarbību un komercattiecības starp Eiropas Savienību un Ziemeļamerikas, Tālo Austrumu un Austrālijas - Āzijas industrializētajām valstīm
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. un 181.a pantu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Regula (EK) Nr. 382/2001 (2) nosaka tiesisko regulējumu sadarbības un komerciālo attiecību veicināšanai ar Ziemeļamerikas, Tālo Austrumu un Austrālijas - Āzijas industrializētajām valstīm līdz 2005. gada 31. decembrim.
(2)
Vēl jānosaka daži nākotnes tiesiskā regulējuma aspekti, lai nākamajā finanšu plāna periodā (2007.-2013.g.) veiktu Kopienas iesaistīšanos ārējo attiecību jomā, tostarp sadarbības un ekonomisko attiecību veicināšana ar industrializētajām valstīm. Šīs jaunais tiesiskais regulējums stāsies spēkā, ātrākais 2007. gada 1. janvārī.
(3)
Tā kā ar industrializētajām valstīm ir svarīgi nodrošināt nepārtrauktu sadarbību, ir jāizvairās no iespējamā tiesiskā regulējuma trūkuma šajās darbībās no tās dienas, kad Regula (EK) Nr. 382/2001 zaudē spēku, līdz dienai, kad jaunais tiesiskais regulējums stāsies spēkā. Pagarinot Regulas (EK) Nr. 382/2001 spēkā esamību attiecīgā laikposmā, varēs novērst iespējamo pārtraukumu tiesiskajā regulējumā, ar ko nosaka sadarbību ar industrializētajām valstīm.
(4)
Regulas (EK) Nr. 382/2001 darbības termiņa pagarinājums ir vairāk nekā pamatots, jo 2004. gadā, izvērtējot projektus un programmas, ko finansē saskaņā ar šo regulu, konstatēja, ka tās ir efektīvas un tās būtu jāturpina, pienācīgi ņemot vērā atbalstāmo darbību koordināciju attiecīgajās partnervalstīs un to starpā.
(5)
Padomes Regulas (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (3), 114. panta 1. punkta otrajā daļā paredzēts, ka izņēmuma gadījumos, ja to paredz ar pamataktu, mērķa dotācijas var saņemt fiziskas personas. Šādas situācijas bieži rodas saistībā ar uzņēmuma vadošā personāla sagatavošanas programmu īstenošanu Japānā un Korejā, un reizēm tās var rasties, izvēršot citas sadarbības aktivitātes ar industrializētajām valstīm, jo īpaši attiecībā uz izglītības sadarbību vai personu apmaiņu.
(6)
Tādēļ attiecīgi būtu jāgroza Regula (EK) Nr. 382/2001,
IR PIEŅĒMUSI ŠO REGULU.
1. pants
Ar šo Regulu (EK) Nr. 382/2001 groza šādi.
1)
Regulas 5. pantam pievieno šādu punktu:
“Vajadzības gadījumā, jo īpaši saistībā ar izglītības un mācību projektiem vai citiem līdzīgiem projektiem, no kuriem privātpersonas var gūt labumu, Komisijas atbalsts fiziskām personām var būt dotāciju veidā. Šīs dotācijas var būt arī stipendijas.”.
2)
Regulas 7. pantam pievieno šādu punktu:
“Šajā sakarā Komisijas atbalsts fiziskām personām var būt dotāciju veidā. Šīs dotācijas var būt arī stipendijas.”.
3)
Regulas 13. panta otro daļu aizstāj ar šādu tekstu:
“Tā zaudē spēku 2007. gada 31. decembrī.”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 21. novembrī

Labels: 4
19
5
9
12
18
15